Question: Au dreptate unii dintre proprietari care au părerea că fondul de reparaţii nu face parte din totalul cheltuielilor lunare şi că acesta trebuie plătit separat de celelalte cheltuieli şi după bunul lor plac?

Answer: Acesti proprietari nu au dreptate. Cota-parte a fiecărui proprietar pentru fondul de reparaţii este parte din totalul lunar de plată (rubrică distinctă în lista de plată înainte de rubrica "total de plată" şi nu după). Restanţierilor la cheltuielile asociaţiei de proprietari, inclusiv la fondul de reparaţii, trebuie să li se aplice penalizări la sumele restante conform sistemului propriu de penalizări. Pentru neplata restanţelor şi a penalizărilor aferente, timp de 3 luni, asociaţia trebuie să iniţieze de urgenţă acţiune în instanţa de judecată împotriva restanţierilor.

Question: Care este cea mai buna solutie impotriva restantierilor pentru protejarea intereselor financiare ale asociatiei de proprietari?

Answer: Asociaţia de proprietari are dreptul de a acţiona în justiţie pe orice proprietar care se face vinovat de neplata cotelor de contribuţie la cheltuielile asociaţiei de proprietari mai mult de 90 de zile de la termenul stabilit. Acţiunea asociaţiei de proprietari este scutită de taxă de timbru. Sentinţa dată în favoarea asociaţiei de proprietari, pentru sumele datorate de oricare proprietar, poate fi pusă în aplicare pentru acoperirea datoriilor prin orice modalitate permisă de Codul de procedură civilă.

Question: Care este conditia de baza pentru ca o asociatie de proprietari sa poata obtine un credit bancar sau orice alta forma de imprumut?

Answer: Să fie constituită în asociaţie de proprietari .

Question: Care este rolul Primariei si cum se aplica prevederile legale in legatura cu atestarea administratorilor?

Answer: Persoanele fizice care au calitatea de administrator de imobile sunt atestate de către primar, la propunerea compartimentelor specializate din cadrul autorităţii administraţiei publice locale, în baza unei hotărâri a consiliului local. Atestatul are drept scop certificarea calităţilor profesionale ale persoanelor care doresc să practice activitatea de administrare a imobilelor la asociaţiile de proprietari.

Question: Care sunt cauzele diferentelor de consum dintre contorul de bransament si suma contoarelor individuale?

Answer: In situatia in care în urma verificărilor efectuate nu s-au depistat pierderi, nici la subsol, şi nici în apartamente, diferenţa care rezultă între consumul facturat şi cel declarat poate fi determinată de următoarele cauze: diferite metode de utilizare a apei fără a se înregistra prin aparate; citirea şi raportarea eronată a indecşilor contoarelor de apartament; executarea de by-pass-uri înainte de contoare prin lucrări ascunse;fraudarea contoarelor cu cuplaj magnetic;defectarea intenţionată şi/sau menţinerea în instalaţii a contoarelor blocate;pierderi pe instalaţia coloanelor de distribuţie interioară (în măşti).Informatii APA NOVA (pct. 6)

Question: Care sunt formele de angajare şi de remunerare într-o asociaţie de proprietari şi ce fel de taxe se plătesc către bugetul de stat?

Answer:
Pentru remunerarea persoanelor fizice alese din cadrul asociaţiilor sau a prestatorilor unor servicii către asociaţiile de proprietari, există următoarele forme de angajare:
- Contracte de mandat pentru funcţiile de preşedinte al asociaţiei, cenzor (din cadrul asociaţiei de proprietari) sau membru al comitetului executiv al asociaţiei;
- Contracte individuale de munca, cu timp partial sau cu norma intreaga pentru persoanele angajate din asociaţie (administrator, contabil, casier, personal curăţenie,instalator, fochist, etc);
- Convenţii civile de prestări servicii;
- Contracte de prestări servicii în cazul în care serviciile sunt prestate de persoane juridice.

Pentru contractele de muncă asociaţia de proprietari are obligaţia declarării şi plăţii către bugetul de stat a următoarelor taxe şi impozite: impozitul, contribuţie la fondul asigurărilor sociale de sănătate (C.A.S.S.), angajat şi angajator, contribuţie la fondul asigurărilor sociale (C.A.S), angajat şi angajator, contribuţia la fondul de şomaj (în cazul pensionarilor nu se reţine această contribuţie), angajat şi angajator, contribuţia pentru fondul accidentelor de muncă şi boli profesionale, angajator, contribuţia pentru fondul de concedii medicale şi indemnizaţii, angajator şi contribuţia pentru fondul de garantare, angajator. Pentru contractele de mandat asociaţia de proprietari are obligaţia declarării şi plăţii către bugetul de stat a următoarelor taxe şi impozite: impozitul, contribuţie la fondul asigurărilor sociale de sănătate (C.A.S.S.), angajat şi angajator, contribuţie la fondul asigurărilor sociale (C.A.S), angajat şi angajator, contribuţia pentru fondul accidentelor de muncă şi boli profesionale. Pentru convenţiile civile de prestări servicii se aplică următoarele reguli privind taxele şi impozitele: - Asociaţia de proprietari, lunar, reţine, declară şi plăteşte impozitul şi contribuţie la fondul asigurărilor sociale (C.A.S) angajat şi contribuţia la fondul de şomaj angajat (în cazul pensionarilor nu se reţine această contribuţie). - Dacă persoana care face obiectul convenţiei civile nu are un alt venit atunci are obligaţia să-şi plătească anual contribuţia pentru C.A.S.S din venitul brut.

Question: Care sunt principalele atributii ale administratorului de imobile intr-o asociatie de proprietari?

Answer: Legea 230/2007 art. 22 (1) Activitatea de administrare a condominiului include activităţi de administrare tehnică, de contabilitate şi casierie. (2) Asociaţia de proprietari angajează persoane fizice atestate pentru funcţia de administrator sau încheie contracte cu persoane juridice specializate şi autorizate pentru realizarea, respectiv furnizarea serviciilor necesare administrării, întreţinerii, investiţiilor şi reparaţiilor asupra proprietăţii comune. (3) Pentru a fi autorizate de către autorităţile administraţiei publice locale pentru activitatea de administrare, persoanele juridice specializate trebuie să îndeplinească următoarele condiţii: a) să aibă ca obiect de activitate numai domeniul asociaţiilor de proprietari ori ca activitate principală administrarea imobilelor pe bază de tarife sau contract; b) să aibă angajate persoane atestate în condiţiile prezentelor norme metodologice; c) să dovedească că au bonitate financiară. (4) Administratorii trebuie să prezinte garanţii morale, materiale şi profesionale acceptate de comitetul executiv al asociaţiei de proprietari a clădirii pe care urmează să o administreze. (5) Administratorul asigură managementul de proprietate al condominiului prin: a) prestarea serviciilor conform atribuţiilor, obligaţiilor şi responsabilităţilor atribuite de comitetul executiv, în condiţiile legislaţiei în vigoare; b) gestionarea bunurilor materiale şi a fondurilor băneşti, dacă nu are angajat un casier; c) efectuarea formalităţilor necesare în angajarea contractelor cu furnizorii/prestatorii de servicii pentru exploatarea şi întreţinerea clădirii, derularea şi urmărirea realizării acestor contracte; d) asigurarea cunoaşterii şi respectării regulilor cu privire la proprietatea comună; e) gestionarea modului de îndeplinire a obligaţiilor cetăţeneşti ce revin proprietarilor în raport cu autorităţile publice. Obligaţiile cetăţeneşti sunt cele stabilite, potrivit legii, de adunarea generală; f) îndeplinirea oricăror alte obligaţii expres prevăzute de lege, precum şi a celor stabilite prin contractul încheiat cu asociaţia de proprietari.

Question: Care sunt registrele financiar-contabile obligatorii într-o asociaţie de proprietari?

Answer: Într-o asociaţie de proprietari registrele financiar-contabile obligatorii sunt următoarele: registrul jurnal, registrul inventar, registrul pentru evidenţa fondului de reparaţii, registrul pentru evidenţa fondului de rulment, registrul pentru evidenţa sumelor speciale, registrul pentru evidenţa fondului de penalizări, precum şi alte formulare specifice activităţii de contabilitate, prevăzute prin ordin al ministrului economiei şi finanţelor.

Question: Ce conditii exista si ce aprobari trebuiesc obtinute de la asociatia de proprietari daca un proprietar doreste declararea unui sediu social al unei societati comerciale in apartamentul in care locuieste si daca proprietarul respectiv trebuie sa plateasca ceva in plus la intretinere in aceasta situatie?

Answer: In situatia in care proprietarul declara doar sediul social fara punct de lucru, trebuie obtinut acceptul proprietarilor direct afectati cu care se invecineaza,pe plan orizontal si vertical, spatiul supus schimbarii si avizul comitetului executiv, fara a i se impune alte cheltuieli.

Question: Ce conditii trebuie sa indeplineasca fata de asociatia de proprietari un proprietar care doreste sa se debranseze de la instalatia comuna de energie termica a blocului?

Answer: Să fie la zi cu plata cheltuielilor de întreţinere.

Question: Ce documente sunt necesare pentru infiintarea unei asociatii de proprietari?

Answer:
Pentru înfiinţarea unei asociaţii de proprietari şi pentru obţinerea personalităţii juridice şi a codului de identificare fiscală, sunt obligatorii documentele:

Statutul Propriu, Actul Constitutiv, Acordul De Asociere, Procesul-Verbal al Adunării Generale prin care s-a constituit asociația de proprietari.

Dacă se înfiinţează o asociaţie de proprietari pe o scară sau pe un tronson de clădire prin desprindere dintr-o fostă asociaţie de locatari care era înfiinţată pe tot blocul atunci pe lângă documentele de mai sus mai sunt necesare: declaraţia de delimitare a proprietăţii comune, precum şi avize de la furnizorii de servicii cu privire la posibilităţile tehnice de separare, după înfiinţarea asociaţiei, de branşament separat pentru facturarea separată a consumurilor şi dacă este cazul, convenţie între asociaţiile constituite pe scări cu privire la repartizarea facturilor de apă pana la separarea efectivă prin branşarea proprie.

Question: Ce este "proprietatea comună" și din ce este formată?

Answer: Proprietate comună - toate părţile dintr-un condominiu care nu sunt apartamente sau spaţii cu altă destinaţie decât aceea de locuinţă;

Question: Ce este şi cum se calculează cota-parte indiviză?

Answer: Cota - parte indiviză este cota-parte de proprietate care îi revine fiecărei proprietăţi individuale din proprietatea comună şi este egală cu raportul dintre suprafaţa utilă a proprietăţii individuale şi totalul suprafeţelor utile ale tuturor proprietăţilor individuale.

Question: Ce inseamna "locatar" si "locator"?

Answer: Locatar - persoana care locuieşte stabil intr-un imobil şi este posesor al unui contract de locaţie Locator – persoană care dă în locţie cu chirie un lucru .

Question: Ce inseamna "majoritatea proprietarilor" intr-o asociatie de proprietari?

Answer: Prin majoritatea proprietarilor, indiferent de situaţie, se înţelege jumătate plus unu din numărul proprietarilor membrii ai asociaţiei de proprietari. În situaţia adunărilor generale, ordinare sau extraordinare, numărul proprietarilor înseamnă numărul proprietarilor prezenţi iar alte situaţii numărul proprietarilor înseamnă numarul total al proprietarilor membrii ai asociaţiei de proprietari.

Question: Ce intră în calculul pe care îl face administratorul pentru acordarea ajutorului social pentru energia termică de la primărie?

Answer: În calculul pe care îl face administratorul pentru acordarea ajutorului social pentru energia termică de la primărie, intră doar contravaloarea energiei termice pentru încălzirea locuinţei furnizată în sistem centralizat.

Question: Ce obligaţie are cenzorul cu privire la adunarea generală a proprietarilor?

Answer: Cenzorul sau comisia de cenzori a asociaţiei de proprietari are obligaţia de a verifica legalitatea hotărârilor luate în adunarea generală a membrilor asociaţiei şi de a întocmi şi de a prezenta adunării generale a membrilor asociaţiei, cel puţin o dată pe an, rapoarte asupra activităţii sale şi asupra gestiunii asociaţiei de proprietari, propunând măsuri.

Question: Ce obligaţii are un proprietar faţă de asociaţia de proprietari dacă are centrală termică proprie şi în apartamentul său locuiesc persoane?

Answer: În conformitate cu Art. 32 alin (3), CAP. III din Normele metodologice de aplicare a Legii nr 230/2007, aprobate prin HGR nr. 1588/19.12.2007,“Niciun proprietar de apartament sau de spaţiu cu altă destinaţie decât cea de locuinţă nu va fi exceptat de obligaţia de a contribui la plata cheltuielilor comune, ca urmare a renunţării la folosirea unei părţi din proprietatea comună, a abandonării apartamentului sau a spaţiului cu altă destinaţie decât cea de locuinţă ori în alte situaţii.” Proprietatea comună include toate părţile din condominiu care nu sunt părţi dintr-un apartament sau spaţiu cu altă destinaţie decât cea de locuinţă. Toate aceste părţi formează obiecte ale coproprietăţii forţate, adică ale stării de indiviziune forţată şi perpetuă, destinate a fi utilizate în comun de proprietari. Conform Art. 44 şi 52 Secţiunea a 4-a şi a 6-a din Normele metodologice de aplicare a Legii nr 230/2007, aprobate prin HGR nr. 1588/19.12.2007, această situaţie nu îi scuteşte de obligaţia achitării cheltuielilor pe cotă parte din proprietatea comună, şi anume: „fondul sau fondurile pentru lucrări de întreţinere, servicii, reparaţii şi, după caz, de consolidare, reabilitare, eficienţă energetică, modernizare la părţile de construcţii şi instalaţii aflate în şi pe proprietatea comună, astfel cum este descrisă în cartea tehnică a construcţiei şi în acordul de asociere: subsolul; conductele de distribuţie şi coloanele instalaţiilor de apă, canalizare, încălzire, energie electrică; casa scării, podul; spălătoria, uscătoria; terasa; ascensorul; interfonul – partea de instalaţie de pe proprietatea comună; centrala termică proprie; crematoriul; tubulatura de evacuare a deşeurilor menajere; structura de rezistenţă; faţadele, acoperişul şi altele asemenea, conform prevederilor din acordul de asociere; personalul angajat sau contractat al asociaţiei: salarii sau remuneraţii pentru administrator, contabil, casier, instalator, electrician, portar, cheltuieli pentru curăţenie etc. ; indemnizaţii acordate membrilor asociaţiei de proprietari ori persoanelor alese: preşedintele, membri comitetului executiv şi ai comisiei de cenzori; prime; credite bancare; contracte sau poliţe de asigurări; alte servicii administrative către proprietatea comună”. “Cheltuielile cu consumurile comune de energie termică din spaţiile aflate în proprietatea comună, şi anume casa scării, culoare, spălătorii, uscătorii, subsol, holuri şi altele asemenea, se repartizează proporţional cu cota-parte de proprietate indiviză care îi revine fiecărui proprietar, astfel cum aceasta este înscrisă în actul de proprietate sau cum a fost recalculată conform prevederilor prezentelor norme metodologice”. De asemenea, proprietarul din apartamentul dotat cu centrală termică, în cazul în care în apartamentul său locuiesc persoane, are obligaţia de a achita cheltuielile cu apa rece consumată (dacă nu există contorizare individuală) şi cheltuielile repartizate în funcţie de numărul de persoane şi anume: cheltuielile cu energia electrică utilizată pentru funcţionarea instalaţiilor comune (iluminat casa scării, funcţionare lift); cheltuielile cu colectarea deşeurilor menajere; vidanjare (salariul personalului de curăţenie, inclusiv contribuţiile sociale aferente, sau contravaloarea serviciilor pe bază de contract).

Question: Ce obligaţii are un proprietar faţă de asociaţia de proprietari dacă are centrală termică proprie şi în apartamentul său nu locuieşte nicio persoană?

Answer: În conformitate cu Art. 32 alin (3), CAP. III din Normele metodologice de aplicare a Legii nr 230/2007, aprobate prin HGR nr. 1588/19.12.2007,“Niciun proprietar de apartament sau de spaţiu cu altă destinaţie decât cea de locuinţă nu va fi exceptat de obligaţia de a contribui la plata cheltuielilor comune, ca urmare a renunţării la folosirea unei părţi din proprietatea comună, a abandonării apartamentului sau a spaţiului cu altă destinaţie decât cea de locuinţă ori în alte situaţii.” Proprietatea comună include toate părţile din condominiu care nu sunt părţi dintr-un apartament sau spaţiu cu altă destinaţie decât cea de locuinţă. Toate aceste părţi formează obiecte ale coproprietăţii forţate, adică ale stării de indiviziune forţată şi perpetuă, destinate a fi utilizate în comun de proprietari. Conform Art. 44 şi 52 Secţiunea a 4-a şi a 6-a din Normele metodologice de aplicare a Legii nr 230/2007, aprobate prin HGR nr. 1588/19.12.2007, această situaţie nu îi scuteşte de obligaţia achitării cheltuielilor pe cotă parte din proprietatea comună, şi anume: „fondul sau fondurile pentru lucrări de întreţinere, servicii, reparaţii şi, după caz, de consolidare, reabilitare, eficienţă energetică, modernizare la părţile de construcţii şi instalaţii aflate în şi pe proprietatea comună, astfel cum este descrisă în cartea tehnică a construcţiei şi în acordul de asociere: subsolul; conductele de distribuţie şi coloanele instalaţiilor de apă, canalizare, încălzire, energie electrică; casa scării, podul; spălătoria, uscătoria; terasa; ascensorul; interfonul – partea de instalaţie de pe proprietatea comună; centrala termică proprie; crematoriul; tubulatura de evacuare a deşeurilor menajere; structura de rezistenţă; faţadele, acoperişul şi altele asemenea, conform prevederilor din acordul de asociere; personalul angajat sau contractat al asociaţiei: salarii sau remuneraţii pentru administrator, contabil, casier, instalator, electrician, portar, cheltuieli pentru curăţenie etc. ; indemnizaţii acordate membrilor asociaţiei de proprietari ori persoanelor alese: preşedintele, membri comitetului executiv şi ai comisiei de cenzori; prime; credite bancare; contracte sau poliţe de asigurări; alte servicii administrative către proprietatea comună”. „Cheltuielile cu consumurile comune de energie termică din spaţiile aflate în proprietatea comună, şi anume casa scării, culoare, spălătorii, uscătorii, subsol, holuri şi altele asemenea, se repartizează proporţional cu cota-parte de proprietate indiviză care îi revine fiecărui proprietar, astfel cum aceasta este înscrisă în actul de proprietate sau cum a fost recalculată conform prevederilor prezentelor norme metodologice”.

Question: Ce obligaţii are un proprietar faţă de asociaţia de proprietari dacă în apartamentul său nu locuieşte nicio persoană?

Answer: În conformitate cu Art. 32 alin (3), CAP. III din Normele metodologice de aplicare a Legii nr 230/2007, aprobate prin HGR nr. 1588/19.12.2007,“Niciun proprietar de apartament sau de spaţiu cu altă destinaţie decât cea de locuinţă nu va fi exceptat de obligaţia de a contribui la plata cheltuielilor comune, ca urmare a renunţării la folosirea unei părţi din proprietatea comună, a abandonării apartamentului sau a spaţiului cu altă destinaţie decât cea de locuinţă ori în alte situaţii. Proprietatea comună include toate părţile din condominiu care nu sunt părţi dintr-un apartament sau spaţiu cu altă destinaţie decât cea de locuinţă. Toate aceste părţi formează obiecte ale coproprietăţii forţate, adică ale stării de indiviziune forţată şi perpetuă, destinate a fi utilizate în comun de proprietari. Conform Art. 44 şi 52 Secţiunea a 4-a şi a 6-a din Normele metodologice de aplicare a Legii nr 230/2007, aprobate prin HGR nr. 1588/19.12.2007 această situaţie nu îi scuteşte de obligaţia achitării cheltuielilor pe cotă parte din proprietatea comună, şi anume: „fondul sau fondurile pentru lucrări de întreţinere, servicii, reparaţii şi, după caz, de consolidare, reabilitare, eficienţă energetică, modernizare la părţile de construcţii şi instalaţii aflate în şi pe proprietatea comună, astfel cum este descrisă în cartea tehnică a construcţiei şi în acordul de asociere: subsolul; conductele de distribuţie şi coloanele instalaţiilor de apă, canalizare, încălzire, energie electrică; casa scării, podul; spălătoria, uscătoria; terasa; ascensorul; interfonul – partea de instalaţie de pe proprietatea comună; centrala termică proprie; crematoriul; tubulatura de evacuare a deşeurilor menajere; structura de rezistenţă; faţadele, acoperişul şi altele asemenea, conform prevederilor din acordul de asociere; personalul angajat sau contractat al asociaţiei: salarii sau remuneraţii pentru administrator, contabil, casier, instalator, electrician, portar, cheltuieli pentru curăţenie etc. ; indemnizaţii acordate membrilor asociaţiei de proprietari ori persoanelor alese: preşedintele, membri comitetului executiv şi ai comisiei de cenzori; prime; credite bancare; contracte sau poliţe de asigurări; alte servicii administrative către proprietatea comună”. Cheltuielile cu încălzirea locuinţei (în situaţia în care nu sunt montate repartitoare de costuri sau dacă acestea sunt lăsate în funcţiune) şi cheltuielile cu consumurile comune de energie termică din spaţiile aflate în proprietatea comună, şi anume casa scării, culoare, spălătorii, uscătorii, subsol, holuri şi altele asemenea, se repartizează proporţional cu cota-parte de proprietate indiviză care îi revine fiecărui proprietar, astfel cum aceasta este înscrisă în actul de proprietate sau cum a fost recalculată conform prevederilor prezentelor norme metodologice.

Question: Ce putere are administratorul intr-o asociatie de proprietari?

Answer: Administratorul asociatiei de proprietari este angajat de catre comitetul executiv al asociatiei mandat de catre adunarea generala , in vederea prestarii serviciilor de administrare, de gestionare a bunurilor materiale si a fondurilor banesti. Administratorul nu are puterea sa ia hotarari si decizii personale cu privire la reguli si regulamente de ordin interior ale asociatiei de proprietari.

Question: Ce putere are cenzorul intr-o asociatie de proprietari?

Answer: Cenzorul unei asociatii de proprietari nu are nici un fel de putere in fata proprietarilor, a presedintelui, a membrilor comitetului executiv sau a personalului angajat/prestator al asociatiei. Cenzorul nu are puterea sa ia hotarari si decizii personale cu privire la activitatea din cadrul asociatiei de proprietari. Cenzorul are obligatia sa constate si sa raporteze presedintelui, in scris, aspecte cu privire la activitatea financiar-contabila sau juridica din cadrul asociatiei de proprietari, inclusiv concluzii si recomandari conform reglementarilor legale si statuare proprii.

Question: Ce putere are presedintele intr-o asociatie de proprietari?

Answer: Presedintele asociatiei de proprietari nu are nici un fel de putere in fata proprietarilor. Presedintele asociatiei de proprietari este ales de proprietari pentru a le reprezenta interesele cu privire la proprietatea comuna si în vederea aplicării corecte a prevederilor legale in domeniu si a prevederilor statutare proprii. Presedintele nu are puterea sa ia hotarari si decizii personale cu privire la reguli si regulamente de ordin interior ale asociatiei de proprietari. Presedintele are putere juridica in fata angajatilor/prestatorilor asociatiei de proprietari fata de care trebuie sa se asigure ca isi fac treaba pentru care sunt platiti. Presedintele are puterea juridica de a conduce sedintele comitetului executiv si ale adunarii generale. Presedintele are puterea juridica de a convoca adunarea generala atunci cand constata ca cei alesi de proprietari nu respecta legea, statutul asociatiei de proprietari si deciziile majoritatii proprietarilor. Presedintele se subordoneaza numaii adunarii generale a proprietarilor sau deciziei majoritatii proprietarilor membri ai asociatiei de proprietari.

Question: Ce raporturi trebuie sa existe intre asociatia de proprietari si proprietarul unui apartament in care functioneaza o societate comerciala (o firma)?

Answer: Raporturi civile de drepturi si obligatii stabilite de Conventia anuala aprobata de comitetul executiv al asociatiei, cu privire la repartizarea consumurilor de utilitati si a cheltuielilor aferente intretinerii si repararii proprietatii comune.

Question: Ce reprezintă "cheltuielile pe beneficiari" într-o asociaţie de proprietari?

Answer: Cheltuielile pe beneficiari reprezintă cheltuielile aferente serviciilor de care beneficiază în mod individual proprietarii, toţi sau în parte, gestionate financiar prin intermediul asociaţiei de proprietari. Cheltuielile pe beneficiari sunt cheltuielile cu privire la: citirea, calculul şi gestiunea consumurilor individuale de apă rece, apă caldă, căldură, gaze, energie electrică, deşeuri municipale; servicii cu privire la repartitoarele de costuri; chiriile spaţiilor comune - boxe, casa scării, holuri, spaţiu ghenă, terasă etc.; gestiunea ajutoarelor băneşti; gestiunea contractelor cu caracter individual; întreţinerea interfonului şi a părţii de instalaţie din interiorul apartamentului; verificarea metrologică a contoarelor individuale de energie termică, în cazul distribuţiei orizontale; reviziile instalaţilor interioare de gaze, apă şi încălzire; alte servicii individuale către proprietari.

Question: Ce se poate face atunci cand intr-o asociatie de proprietari exista o situatie complicata din toate punctele de vedere: financiar-contabil, juridic sau tehnic fata de care conducerea aleasa de catre proprietari nu ia nici o masura iar administratorul nu respecta legea si lucreaza dupa bunul lor plac afectand proprietarii?

Answer: Se constituie un comitet de initiativă format din 20% din numărul proprietarilor membri ai asociaţiei de proprietari în vederea alegerii unei noi structuri de conducere şi a unui administrator atestat în condiţiile legii.

Question: Ce trebuie facut atunci cand exista banuiala ca fondurile asociatiei de proprietari au fost deturnate de catre administrator?

Answer: Efectuarea unei verificari financiar contabile asupra gestiunii asociaţiei de proprietari în vederea constatării unui eventual prejudiciu.

Question: Ce trebuie sa faca asociatia de proprietari cand un proprietar se contorizeaza individual la apa rece si apa calda?

Answer: Pe plan intern conducerea asociatiei de proprietari urmare a solicitarii a cel putin unuia dintre proprietarii care se contorizeaza individual are obligatia sa adopte o decizie cu privire la principiile si regulile care vor sta la baza modului de calcul si de repartizare a consumurilor de apa rece si calda pe cladire si apartamente/spatii cu alta destinatie decat aceea de locuinta in cazul existente contoarelor individuale. In situati in care nu exista un contor general de bransament pe cladire conducerea asociatiei poate decide modalitatea de calcul in situatia existentei contoarelor individuale prin modificarea numarului mediu de persoane declarat la furnizorul serviciului respectiv (functie de consumul specific/persoana de dinaintea contorizarii si consumul lunar inregistrat de contoarele individuale). In aceasta situatie, pentru calcului listei de plata, nu se pot lua in considerare consumurile individuale decat incepand cu data de la care factura furnizorului contine noul numar mediu de persoane declarat de asociatia de proprietari pe propria raspundere conform datelor de consum ale proprietarilor pentru care exista documente legale care pot fi verificate oricand de catre oricine doreste.

Question: Ce trebuie să cuprindă o listă de plată într-o asociaţie de proprietari?

Answer: Lista de plată este similară cu o factură globală pe întreaga asociaţie de proprietari şi trebuie să aibă rubrici care să cuprindă toate informaţiile utile proprietarilor cu privire la: • Data afişării listei de plată; • Data scadentă de achitare a cotelor de contribuţie la cheltuielile asociaţiei de proprietari; • .Blocul, scara, luna şi anul pentru care a fost întocmită lista de plată; • .Numărul apartamentului sau spaţiul cu altă destinaţie decât aceea de locuinţă; • Numărul persoanelor care figurează ca locuitori în cadrul clădirii, conform cărţii de imobil; • Numărul persoanelor care au locuit sau au desfăşurat activităţi în clădire în luna de calcul; • Suprafaţa utilă a apartamentelor/spaţiilor cu altă destinaţie decât aceea de locuinţă; • Valoarea cheltuielilor pe numărul de persoane care au locuit sau au desfăşurat activităţi în clădire în luna de calcul; • Consumurile individuale şi suma aferentă acestora; • Valoarea chetuielilor pentru încălzirea apartamentelor/spaţiilor cu altă destinaţie decât aceea de locuinţă; • Valoarea cheltuielilor pe cota-parte indiviză, repartizate în funcţie de suprafaţa utilă a apartamentelor şi spaţiilor cu altă destinaţie decât aceea de locuinţă (întreţinerea ascensorului, a interfonului, fondul de reparaţii, cheltuielile administrative, cheltuielile cu consumurile pe spaţiile comune s.a.); • Valoarea cheltuielilor pe beneficiari; • Valoarea calculată a penalizării pentru suma restantă pe perioada de afişare a listei de plată anterioară; • Totalul lunar de plată; • Suma privind fondul de rulment; • Valoarea restanţelor separat pentru cotele de contribuţie, pentru penalizările calculate şi neîncasate, pentru fondul de rulment; • Totalul restanţelor de plată; • Valoarea şi data de emitere a facturilor a căror valoare, directă sau de referinţă, fac obiectul calculului listei de plată separat pe tip de cheltuieli (pe persoane, pe cota-parte indiviză, pe index de contoare individuale etc.); • Total listă atât pe categorii de cheltuieli (pe rubrici) cât şi la nivel general; • Numele, prenumele, funcţia şi semnătura persoanei care a întocmit lista de plată; • Viza, semnătura şi ştampila preşedintelui şi cenzorului dacă lista este întocmită de către o persoană din cadrul asociaţiei de proprietari.

Question: Chiriasii fac parte din asociatia de proprietari? Ce drepturi au acestia in asociatia de proprietari?

Answer: Conform legii, asociatia de proprietari reprezinta interesele proprietarilor, nu si ale chiriasilor care sunt in raporturi juridice si contractuale cu proprietarii. Chiriasii pot fi mandatati de catre proprietar pentru a participa si vota in numele acestuia in adunarile generale ale proprietarilor numai daca proprietarul respectiv este membru al asociatiei de proprietari conform documentului numit acord de asociere.

Question: Cine are obligatia angajarii si demiterii administratorului si ce se intampla daca acesta este sustinut de anumite persoane?

Answer: Comitetul executiv angajează sau demite personalul, încheie sau reziliază contracte în ceea ce priveşte activitatea de administrare şi întreţinere a clădirii, a părţilor comune de construcţii/a instalaţiilor, precum şi pentru alte activităţi conforme cu scopul asociaţiei de proprietari: administrare, contabilitate, casierie, îngrijire, mecanică, instalaţii etc. Angajarea personalului necesar asociaţiei de proprietari se face de către comitetul executiv, reprezentat de preşedinte, în conformitate cu prevederile legislaţiei specifice în vigoare.

Question: Cine are obligatia sa repare si sa suporte costurile cu privire la tevile de apa rece si calda aflate, in subsol, dupa contorul de bloc?

Answer: Reparţiile şi cheltuielile cu reparaţiile la reţelele de alimentare cu apă rece şi caldă a imobilului aflate după contorul de branşament (de bloc) care este graniţa de proprietate între furnizor şi proprietarii din imobil, instalaţie care este în proprietatea comună a tuturor proprietarilor sunt în sarcina şi se repartizează tuturor proprietarilor, indiferent de situaţie (debranşat, nedebranşat, cu centrală termică proprie etc.) proprorţional cu cota-parte indiviză (funcţie de suprafaţa utilă a apartamentelor/spațiilor cu altă destinație decât aceea de locuinţă).

Question: Cine nu este membru al asociatiei de proprietari poate participa la adunarea generala a proprietarilor?

Answer: Proprietarul care nu este membru al asociației de proprietari, conform voinţei sale, poate participa la şedinţele adunării generale a proprietarilor membri ai asociaţiei de proprietari ca observator, pentru a se informa, fără să aibă dreptul la vot şi opinie şi fără să perturbe sau să deranjeze desfăşurarea activității.

Question: Cine poate convoca adunarea, generala a proprietarilor?

Answer: Adunarea generală a proprietarilor ordinară sau extraordinară, poate fi convocată fie de către comitetul executiv prin decizie scrisă conform voinţei majorităţii membrilor săi, fie de către preşedintele asociației de proprietari sau în situaţii excepţionale când preşedintele sau comitetul executiv refuză nemotivat convocarea, de către cel puțin 20% din numărul proprietarilor membri ai asociației de proprietari.

Question: Cine poate face parte din asociatia de proprietari?

Answer: Conf. art.9 din Legea 230/2007 doar proprietarii membri ai asociaţiei de proprietari au dreptul să participe, cu drept de vot, la adunarea generală a proprietarilor, să îşi înscrie candidatura, să candideze, să aleagă şi să fie aleşi în structura organizatorică a asociaţiei de proprietari. Pentru a beneficia de dreptul de a fi ales, persoana în cauză trebuie să aibă capacitate deplină de exerciţiu.

Question: Cine poate ocupa functia de presedinte al unei asociatii de proprietari?

Answer: Funcţia de preşedinte al unei asociaţii de proprietari poate fi ocupată, prin votul majorității proprietarilor de către o singură persoană, proprietar, membru al asociației de proprietari. În drept, funcţia de preşedinte poate fi supusă remunerației fie printr-un contract de mandat.

Question: Cine poate organiza cursuri pentru administratorii de imobile din cadrul asociatiilor de proprietari?

Answer: Art.54 din Legea 230/2007 prevede: persoanele fizice care au calitatea de administrator de imobile sunt atestate de către primar, la propunerea compartimentelor specializate din cadrul autorităţii administraţiei publice locale, în baza unei hotărâri a consiliului local.

Question: Cine raspunde in solidar, in afara de administrator, pentru prejudiciile create asociatiei de proprietari?

Answer: Comitetul executiv al asociaţiei.

Question: Costurile pentru expertiza financiar-contabila sunt obligatorii pentru toti proprietarii chiar daca o parte dintre proprietari, in minoritate, care nu sunt de acord cu expertiza financiar-contabila pentru fraudele administratorului (fost sau actual) nu vor sa plateasca cota parte ce le revine?

Answer: Costurile pentru expertiza financiar contabila se stabilesc în cadrul adunării generale a membrilor asociaţiei de proprietari . Hotărârile adunării generale vor fi luate cu votul majorităţii membrilor asociaţiei de proprietari prezenţi la adunarea generală convocată sau reconvocată , după caz.

Question: Cum se calculează cheltuielile pentru 1 persoană - copilul unei familii - care este prezent în bloc, în fiecare săptămână, doar de vineri până duminică?

Answer: Persoana care este prezentă în bloc, în fiecare săptămână, doar de vineri până duminică, poate fi scutita de la plata cheltuielilor pe persoană în baza unei cereri scrise către preşedintele asociaţiei. Astfel, conform lit. r, alin. 1, art. 17 din HGR nr. 1588/2007, comitetul executiv al asociaţiei stabileşte perioada pentru care proprietarii, respectiv chiriaşii, pot solicita în scris scutirea de la plata cheltuielilor pe persoană şi care trebuie să fie de cel puţin 15 zile pe lună, conform hotărârii adunării generale. Cheltuielile repartizate în funcţie de numărul de persoane sunt: cheltuielile cu energia electrică utilizată pentru funcţionarea instalaţiilor comune (iluminat casa scării, funcţionare lift); cheltuielile cu colectarea deşeurilor menajere; vidanjare (salariul personalului de curăţenie, inclusiv contribuţiile sociale aferente, sau contravaloarea serviciilor pe bază de contract).

Question: Cum se initiaza executarea silita asupra bunurilor proprietarilor restantieri?

Answer: Conform codului de procedura civila.

Question: Cum se poate actiona de catre asociatia de proprietari impotriva restantierilor in instanta de judecata pentru recuperarea datoriilor?

Answer: Prin cerere de chemare in judecata conform dreptului comun sau prin procedura speciala a somatiei de plata.

Question: Cum se poate aplica o taxă pentru deţinătorii de animale de casă?

Answer: Creşterea unor animale într-un spaţiu comun (bloc), destinat locuinţelor cetăţenilor, presupune acordul şi respectarea unor reguli ce sunt stabilite de asociaţia de proprietari. Această taxă se poate aplica doar cu aprobarea adunării generale a membrilor asociaţiei de proprietari, consemnată în registrul de procese verbale. În respectiva hotărâre trebuie precizată şi valoarea taxei pe lună, aplicată deţinătorilor de animale.

Question: Cum se poate diviza o asociatie de proprietari in asociatii de proprietari pe scari?

Answer: Art 5 din Legea 230/2007 , alin 2-3 prevede : În clădirile de locuinţe cu mai multe tronsoane sau scări se pot constitui asociaţii de proprietari pe fiecare tronson ori scară în parte numai în condiţiile în care nu există o proprietate comună aferentă tronsoanelor sau scărilor care nu poate fi delimitată. Dacă este cazul, asociaţiile de proprietari înfiinţate pe scări sau tronsoane de clădire îşi reglementează între ele raporturile juridice cu privire la aspectele tehnice comune acestora, printr-o anexă la acordul de asociere.

Question: Cum se poate dovedi legitimitatea membrilor unui comitet executiv?

Answer: Legitimitatea membrilor comitetului executiv al asociatiei de proprietari poate fi dovedita prin procesul verbal al adunarii generale

Question: Cum se poate elibera de catre asociatia de proprietari un spatiu comun ocupat abuziv?

Answer: Conducerea asociatie are obligatia de a notifica proprietarul respectiv in vederea eliberarii spatiului comun ocupat abuziv.

Question: Cum se pot aplica penalizări într-o asociaţie de proprietari?

Answer: Asociaţia de proprietari poate stabili un sistem propriu de penalizări pentru orice sumă cu titlu de restanţă, afişată pe lista de plată. Penalizările nu vor fi mai mari de 0,2% pentru fiecare zi de întârziere şi se vor aplica numai după o perioadă de 30 de zile care depăşeşte termenul stabilit pentru plată, fără ca suma penalizărilor să poată depăşi suma la care s-au aplicat. Termenul de plată a cotelor de contribuţie la cheltuielile asociaţiei de proprietari, afişate pe lista lunară de plată, este de maximum 20 de zile calendaristice. Hotărârea cu privire la sistemul propriu de penalizări se consemnează în registrul de procese-verbale al asociației de proprietari care se păstrează de către președintele asociaţiei și este obligatorie pentru toți proprietarii din clădire.

Question: Cum se pot lua hotarari in adunarea generala a proprietarilor?

Answer: În Adunarea Generală convocată sau reconvocată, hotărârile se iau prin votul majorităţii proprietarilor, membri ai asociaţiei (prin acordul de asociere realizat cu fiecare proprietar) prezenţi în acel moment la respectiva adunare Generală, personal sau prin reprezentant legal sau prin alte mijloace prevăzute de lege sau de hotărârile anterioare ale asociaţiei.

Question: Cum se procedeaza in situatia in care asociatia de proprietari doreste repararea si modernizarea centralei termice proprii (de bloc) iar proprietarii care au centrale termice de apartament considera ca nu trebuie sa contribuie la aceste cheltuieli?

Answer: Niciun proprietar de apartament sau de spaţiu cu altă destinaţie decât aceea de locuinţă nu va fi exceptat de la obligatia de a contribui la plata cheltuielilor comune, ca urmare a renunţării la folosirea unei părţi din proprietatea comună, a abandonării apartamentului sau a spaţiului cu altă destinaţie decât aceea de locuinţă ori în alte situaţii. Cheltuielile pe cota-parte indiviză de proprietate reprezintă cheltuielile asociaţiei cu privire la proprietatea comună, cu privire la: fondul sau fondurile pentru lucrări de întreţinere, service, reparaţii şi, după caz, de consolidare, reabilitare, eficienţă energetică, modernizare la părţile de construcţii şi instalaţii aflate în şi pe proprietatea comună.

Question: Cum se procedeaza in situatia in care intr-un apartament are loc o avarie la instalatia comuna a blocului si proprietarul apartamentului respectiv refuza sa permita accesul pentru repararea instalatiei respective?

Answer: Într-o asociație de proprietari oricare proprietar este obligat să accepte accesul în spațiul său unui reprezentant al asociației de proprietari atunci când este necesar să se inspecteze, sâ se repare sau să se înlocuiască elemente ale instalațiilor sanitare sau de altă natură din proprietatea comună la care se poate avea acces numai din respectivul spațiu. Proprietarul care nu respectă această obligație creează prejudicii materiale proprietarilor și asociatiei de proprietari, față de care se impune, de urgență, acțiunea în justiție daca amabil nu s-a putut rezolva problema în cauză. Acțiunea o inițiază fie proprietarul sau proprietarii direct afectați fie conducerea asociației de proprietari dacă este afectată asociația de proprietari. În final proprietarul respectiv va suporta toate pagubele și prejudiciile materiale creeate proprietarilor direct afectați de avaria respectivă sau asociației de proprietari, inclusiv cheltuielile cu judecata.

Question: Cum se procedează în situaţia în care datorită nerespectării obligaţiei asociaţiei de a repara terasa, un proprietar de la ultimul etaj a reparat terasa pentru a nu i se degrada apartamentul, cu banii lui, iar conducerea asociaţiei de proprietari nu acceptă să deconteze costurile respective?

Answer: 1. Comitetul executiv emite un proces-verbal de constatare a lucrării efectuate de către proprietarul respectiv la care se ataşează documentele de justificare a efectuării, contractării, recepţiei, garanţiei şi contravalorii lucrării 2. Comitetul executiv va propune în prima adunare generală aprobarea lucrării pentru repararea terasei şi restituirea contravalorii lucrării proprietarului care practic a împrumutat asociaţia devenind astfel creditorul acesteia. 3. Adunarea generală are obligaţia aprobării sumei respective, altfel toţi proprietarii vor suporta în final, prin proces, pierderea financiară (restanţa) produsă prin refuzul lunar la plata întreţinerii de către proprietarul creditor până la stingerea împrumutului plus dobânzile de rigoare sau pretenţiile materiale justificate ale proprietarului 4. După aprobarea adunării generale comitetul executiv şi administratorul vor repartiza suma aferentă lucrării tuturor proprietarilor în funcţie de cota parte indiviză (în funcţie de suprafaţa utilă a apartamentelor) pe un număr de luni stabilit de comun acord în adunarea generală. 5. Pentru proprietarul creditor (cel care a realizat lucrarea) contravaloarea lucrării se va scade din valoarea restanţei, mai puţin cota care-i revine. Dacă la această valoare a restanţei s-au aplicat penalizări acestea se vor anula 6. Decontarea în contabilitatea asociaţiei se face astfel: pentru suma restituită se semnează dispoziţia de plată de către proprietar (fără a se da practic banii proprietarului) iar pentru valoarea restanţei (care este aceeaşi valoare cu suma restituită) se emite chitanţa de încasare către proprietar ca şi cum proprietarul ar fi făcut plata restanţei Astfel, proprietarul îşi va recupera împrumutul făcut asociaţiei, iar asociaţia îşi respectă obligaţia legală cu privire la repararea terasei.

Question: Cum se repartizeaza consumul de apa, inclusiv diferenta dintre contorul general si contoarele individuale, atunci cand intr-o asociatie de proprietari exista si apartamente contorizate individual?

Answer: Cheltuielile pe consumuri individuale se repartizează în funcţie de indexul contoarelor individuale sau în funcţie de alte criterii în baza cărora se pot individualiza consumurile. Dacă sunt întrunite condiţiile prevăzute în actele normative în vigoare cu privire la asigurarea gradului de montare a repartitoarelor de costuri pentru apă sau încălzire, atunci repartizarea acestor utilităţi se stabileşte prin decizie a comitetului executiv al asociaţiei de proprietari, printr-un regulament propriu care trebuie să cuprindă prevederi cu privire la modul de citire, de calcul şi de repartizare a contravalorii consumurilor respective.

Question: Cum se repartizeaza intr-o asociatie de proprietari cheltuielile cu incalzirea apartamentelor?

Answer:
Punere în aplicare prin Normă metodologică de aplicare a Legii nr. 230/2007 privind înfiinţarea, organizare... din 19/12/2007 :

SECŢIUNEA a 6-a Repartizarea cheltuielilor pe consumatori tehnici

Art. 51. -

Cheltuielile pe consumatori tehnici reprezintă cheltuielile asociaţiei de proprietari pentru: încălzirea proprietăţilor individuale - apartamente, spaţii cu altă destinaţie decât aceea de locuinţă (energia termică sub formă de căldură; combustibilul şi energia electrică pentru încălzire; salariu/remuneraţie pentru fochist şi echipament de lucru; costuri pentru funcţionarea instalaţiilor de încălzire centrală).

Art. 52. -

(1) Cheltuielile cu consumurile comune de energie termică din spaţiile aflate în proprietate comună, şi anume casa scării, culoare, spălătorii, uscătorii, subsol, holuri şi altele asemenea, se repartizează proporţional cu cota-parte de proprietate indiviză care îi revine fiecărui proprietar, astfel cum aceasta este înscrisă în actul de proprietate sau cum a fost recalculată conform prevederilor prezentelor norme metodologice.

(2) Pentru calculul cheltuielilor cu încălzirea spaţiilor comune, precum şi pentru alocarea, încasarea şi plata sumelor aferente contractului individual de prestări de servicii energetice, societatea prestatoare poate încheia un contract de prestări de servicii cu asociaţia de proprietari. Valoarea contractului se negociază între părţi.

(3) Proprietarii apartamentelor şi ai spaţiilor cu altă destinaţie decât aceea de locuinţă deconectaţi de la sistemul de alimentare centralizată cu energie termică al clădirii au obligaţia să-şi asigure o altă sursă de încălzire.

(4) Dacă proprietarul unui apartament sau al unui spaţiu cu altă destinaţie decât aceea de locuinţă modifică suprafaţa echivalentă termic de încălzire din apartamentul sau din spaţiul pe care îl deţine, cota-parte de participare la cheltuielile pentru încălzire se va recalcula prin aplicarea unui coeficient de modificare a suprafeţei utile luate în calcul, fără a modifica cota indiviză a apartamentului. Coeficientul se calculează conform normelor tehnice elaborate de Autoritatea Naţională de Reglementare pentru Serviciile Comunitare de Utilităţi Publice, pe baza unui studiu de specialitate

HCGMB 40/2002

HCGMB 41/2002 conform careia repartizam 10% parti comune si 90% suprafata utila daca nu exista acest calcul al suprafetei echivalent termice efectuat.

Question: Cum se repartizează cheltuielile cu montarea şi întreţinerea interfonului şi ce obligaţii au proprietarii care nu şi-au montat terminale de interfon în apartament?

Answer: Cheltuielile cu montarea şi întreţinerea interfonului (partea de instalaţie de pe proprietatea comună) sunt repartizate tuturor proprietarilor, inclusiv celor care nu si-au montat terminale de interfon în apartament, proporţional cu cota-parte indiviză de proprietate din proprietatea comună a fiecărui proprietar, astfel cum este înscrisă în acordul de asociere al asociaţiei de proprietari ( în funcţie de suprafaţa utilă a apartamentului). Cheltuielile cu partea de instalatie individuala, aferenta fiecarui apartament, sunt suportate de proprietarii care şi-au montat terminale de interfon în apartament.

Question: Cum se repartizează cheltuielile cu repararea terasei într-o asociaţie de proprietari?

Answer: Cheltuilelile pentru orice tip de reparație într-o asociație de proprietari, inclusiv a reparației terasei se repartizează pe cota-parte indiviză a fiecarui apartament, cotă parte care se calculează ca raport între suprafaţa utilă a proprietăţii individuale şi totalul suprafeţelor utile ale tuturor proprietăţilor individuale.

Question: Cum se repartizează cheltuielile cu reparaţiile asupra proprietăţii comune?

Answer: Repartizarea cheltuielilor pentru reparațiile asupra proprietății comune se face către toți proprietarii, indiferent de statutul lor (privat sau de stat, persoana fizică sau juridică, debranșat sau nedebranșat, la parter sau la etaj) proporțional cu cota-parte indiviză de proprietate din proprietatea comună a fiecărui proprietar, astfel cum este înscrisă în acordul de asociere al asociației de proprietari (în funcție de suprafața utilă a apartamentului/spațiului cu altă destinație decât aceea de locuință).

Question: Cum se repartizează cheltuielile privind ascensorul? Cine poate fi scutit, de la ce poate fi scutit şi în ce condiţii?

Answer: Cheltuielile privind ascensorul sunt de două categorii: cheltuielile pentru energia electrică privind funcționarea ascensorului și cheltuielile pentru întreținerea și reparațiile ascensorului. Cheltuielile privind energia electrica aferenta functionarii ascensorului se repartizeaza proportional cu numarul de persoane care locuiesc in mod curent in imobil. Prin hotărâre a adunării generale, pot fi exceptate de la plata cheltuielilor aferente consumului de energie electrică pentru funcţionarea ascensorului/ascensoarelor persoanele care locuiesc în apartamente situate la subsol, demisol, parter, mezanin, precum şi la etajul 1 din clădirile fără mezanin. De asemenea, în cazul clădirilor care au amplasate la etajele superioare băi, spălătorii, uscătorii, prin hotărâre a adunării generale, persoanele care locuiesc în apartamente situate la subsol, demisol, parter, mezanin, precum şi la etajul 1 din clădirile fără mezanin pot să fie exceptate de la plata cheltuielilor aferente consumului de energie electrică pentru funcţionarea ascensorului/ascensoarelor, în baza unor angajamente personale, date în scris către asociaţia de proprietari de către persoanele care nu folosesc spaţiile de la etajele superioare. Cheltuielile pentru întreţinerea şi reparaţiile ascensorului sunt repartizate tuturor proprietarilor, proporţional cu cota-parte indiviză de proprietate din proprietatea comună a fiecărui proprietar, astfel cum este înscrisă în acordul de asociere al asociaţiei de proprietari ( în funcţie de suprafaţa utilă a apartamentului). Conform prevederilor legale, întreţinerea lunară a ascensorului este obligatorie indiferent dacă ascensorul este utilizat sau nu. Nici un proprietar nu poate fi scutit de la plata cheltuielilor cu întreţinerea şi reparaţiile ascensorului pentru că acestea reprezintă obligaţii ale proprietarilor faţă de proprietatea comună asupra ascensorului aparţinând tuturor proprietarilor conform actelor de proprietate şi documentelor asociaţieidepoprietari.

Question: Cum se repartizează cheltuielile într-o asociaţie de proprietari?

Answer:
Cheltuielile asociaţiei de proprietari sunt următoarele:

cheltuieli repartizate în funcţie de numărul de persoane care locuiesc sau desfăşoară activităţi în proprietăţi individuale şi nu pot fi individualizate pe fiecare proprietar pe baza unor dispozitive de măsură. Acestea se repartizează proporţional cu numărul de persoane care locuiesc sau desfăşoară activităţi în clădire în luna pentru care se calculează lista de plată şi reprezintă cheltuielile asociaţiei pentru: apă rece, caldă şi canalizare; combustibil pentru prepararea apei calde de consum; energia electrică utilizată pentru funcţionarea instalaţiilor comune; colectarea deşeurilor menajere, vidanjare.

cheltuieli pe consumuri individuale care se repartizează în funcţie de indexul contoarelor individuale sau în funcţie de alte criterii în baza cărora se pot individualiza consumurile Cheltuielile pe consumuri individuale reprezintă cheltuielile asociaţiei pentru: apă rece şi canalizare; apă caldă menajeră; energia termică, combustibilul şi apa rece pentru prepararea apei calde; gaze naturale; încălzirea apartamentului sau a spaţiului cu altă destinaţie decât aceea de locuinţă.

cheltuieli pe cota-parte indiviză, repartizate în funcţie de suprafaţa utilă a proprietăţii individuale şi care reprezintă cheltuielile efectuate pentru administrarea, întreţinerea, repararea, exploatarea şi, după caz, consolidarea părţilor de construcţii şi instalaţii din condominiu aflate în proprietate comună; Cheltuielile pe cota-parte indiviză de proprietate reprezintă cheltuielile asociaţiei cu privire la proprietatea comună, cu privire la: fondul sau fondurile pentru lucrări de întreţinere, service, reparaţii şi, după caz, de consolidare, reabilitare, eficienţă energetică, modernizare la părţile de construcţii şi instalaţii aflate în şi pe proprietatea comună, astfel cum este descrisă în cartea tehnică a construcţiei şi în acordul de asociere: subsolul; conductele de distribuţie şi coloanele instalaţiilor de apă, canalizare, încălzire, energie electrică; casa scării; podul; spălătoria; uscătoria; terasa; ascensorul; interfonul - partea de instalaţie de pe proprietatea comună; centrala termică proprie; crematoriul; tubulatura de evacuare a deşeurilor menajere; structura de rezistenţă; faţadele; acoperişul şi altele asemenea, conform prevederilor din acordul de asociere; personalul angajat sau contractat al asociaţiei: salarii sau remuneraţii pentru administrator, contabil, casier, instalator, electrician, portar, cheltuieli pentru curăţenie etc.; indemnizaţii acordate membrilor asociaţiei de proprietari ori persoanelor alese: preşedintele, membrii comitetului executiv şi ai comisiei de cenzori; prime; credite bancare; contracte sau poliţe de asigurări; alte servicii administrative către proprietatea comună. Cheltuielile cu consumurile comune de energie termică din spaţiile aflate în proprietate comună, şi anume casa scării, culoare, spălătorii, uscătorii, subsol, holuri şi altele asemenea, se repartizează proporţional cu cota-parte de proprietate indiviză care îi revine fiecărui proprietar, astfel cum aceasta este înscrisă în actul de proprietate sau cum a fost recalculată conform prevederilor prezentelor norme metodologice.

cheltuieli pe beneficiari, aferente serviciilor individuale ale proprietarilor, dar gestionate financiar prin intermediul asociaţiei de proprietari; Cheltuielile pe beneficiari sunt cheltuielile cu privire la: citirea, calculul şi gestiunea consumurilor individuale de apă rece, apă caldă, căldură, gaze, energie electrică, deşeuri municipale; servicii cu privire la repartitoarele de costuri; chiriile spaţiilor comune - boxe, casa scării, holuri, spaţiu ghenă, terasă etc.; gestiunea ajutoarelor băneşti; gestiunea contractelor cu caracter individual; întreţinerea interfonului şi a părţii de instalaţie din interiorul apartamentului; verificarea metrologică a contoarelor individuale de energie termică, în cazul distribuţiei orizontale; reviziile instalaţilor interioare de gaze, apă şi încălzire; alte servicii individuale către proprietari.

e) cheltuieli pe consumatori tehnici reprezintă cheltuielile asociaţiei de proprietari pentru: încălzirea proprietăţilor individuale - apartamente, spaţii cu altă destinaţie decât aceea de locuinţă (energia termică sub formă de căldură; combustibilul şi energia electrică pentru încălzire; salariu/remuneraţie pentru fochist şi echipament de lucru; costuri pentru funcţionarea instalaţiilor de încălzire centrală);

cheltuielile de altă natură reprezintă cheltuielile asociaţiei de proprietari pentru: lucrările de întreţinere, reparaţii şi înlocuiri la antena ori antenele colective de televiziune, care se repartizează în raport cu numărul prizelor de televizoare aflate în locuinţe şi în spaţiile cu altă destinaţie decât aceea de locuinţă, în condiţiile în care nu există o hotărâre a adunării generale prin care sistemul de antenă colectivă să fie desfiinţat sau casat; cutiile poştale, cheile de la uşa de intrare comună în clădire, care se repartizează în raport cu numărul proprietarilor; alte cheltuieli, repartizarea făcându-se în conformitate cu clauzele contractuale sau conform modului de facturare; curăţatul coşurilor de fum, care se repartizează fiecărui proprietar proporţional cu numărul sobelor şi al maşinilor de gătit racordate la coşurile de fum ale clădirii.

Question: Cum se repartizează reparaţiile pentru repararea faţadei pe o parte a clădirii?

Answer: Cheltuielile asociaţiei de proprietari privind reparațiile asupra faţadei, indiferent de poziţia faţadei, se repartizează tuturor proprietarilor proporţional cu cota-parte indiviză (în funcţie de suprafaţa utilă a apartamentelor).

Question: Daca majoritatea proprietarilor nu mai utilizeaza antena colectiva asociatia de proprietari mai are obligatii fata de aceasta?

Answer: Obligatia de casare sau de conservare in functie de hotararea adunarii generale.

Question: Daca o asociatie constituita pe 2 scari are venituri din inchirierea spatiilor comune (ex.: panou publicitar, antena pe terasa) de aceste venituri beneficiaza numai proprietarii scarii pe fatada sau terasa careia s-a montat panoul sau antena?

Answer: Aceste venituri se constituie ca surse proprii ale asociaţiei de proprietari, nu se plătesc proprietarilor, nu pot fi folosite la constituirea sau la completarea fondului de rulment şi nu pot fi folosite la plata facturilor emise de furnizorii de servicii publice de utilităţi. Acest fond va fi depus în contul asociaţiei de proprietari şi nu va putea fi folosit decât cu acordul adunării generale a asociaţiei de proprietari, în conformitate cu bugetul de venituri şi cheltuieli. Pe cale de exceptie, aceste venituri se pot folosi in interesul scarii respective, cu conditia stipularii exprese in contractul incheiat intre parti.

Question: De cine se constată contravenţiile prevăzute de Legea 230/2007 privind înfiinţarea, organizarea şi funcţionarea asociaţiilor de proprietari ?

Answer: Constatarea contravenţiilor prevăzute de legea mai sus menţionată precum şi aplicarea sancţiunilor corespuntătoare se fac de către persoanele împuternicite de către Inspectoratul de stat în construcţii, Ministerul internelor şi Reformei Administrative , de primari şi împuterniciţii acestora .

Question: De unde se poate obtine "Cartea tehnica a constructiei"?

Answer: De la autoritatea administrativ teritorială.

Question: Deducerile personale de bază şi suplimentare se aplică şi la contractele individuale de muncă cu timp parţial?

Answer: Deducerea personală se acordă persoanelor angajate pe teritoriul României cu contract individual de muncă, indiferent de natura acestuia (normă întreagă/timp parţial,pe durată determinată/nedeterminată etc.) exclusiv la acel angajator unde salariatul îşi declară funcţia de bază.

Question: Dupa vanzarea-cumpararea unui apartament noul proprietar in al carui apartament a locuit in continuare fostul proprietar, prin intelegere intre ei, a acumulat datorii la intretinere. Noul proprietar considera ca nu sunt datoriile lui ci ale fostului proprietar. Cum este legal si corect si cum trebuie sa procedeze asociatia de proprietari?

Answer: Asa cum s-a stipulat in contractul de vanzare – cumparare sau eventual in cel de inchiriere.

Question: Este obligatorie infiintarea unei asociatii de proprietari?

Answer: În condiţiile art. 1 din Legea 230/2007, datorită stării de indiviziune forţată, proprietarii au obligaţia să ia măsuri cu privire la drepturile şi obligaţiile comune ce le revin tuturor asupra proprietăţii comune. În acest scop, proprietarii se pot asocia în asociaţii de proprietari cu personalitate juridică.

Question: Firmele de cablu TV, de internet sau de alta natura care utilizeaza proprietatea comuna dintr-un bloc trebuie sa incheie un contract si sa plateasca o chirie catre asociatia de proprietari?

Answer: Societăţile de cablu TV, de internet sau care prestează orice altă activitate şi care pentru a-şi îndeplini scopul utilizează proprietatea comună dintr-un bloc sunt obligate să încheie un contract de închiriere, de folosință sau de concesiune cu asociația de proprietari contra unei sume negociată cu comitetul executiv reprezentat prin președintele asociației de proprietari. Asociaţia de proprietari, prin personalul său, are obligaţia să someze societaţile respective anunţându-i că dacă nu doresc să încheie aceste contracte până la o dată stabilită atunci vor fi desfiinţate reţeaua şi/sau instalaţiile montate pe proprietatea comuna.

Question: In cazul unei asociatii de proprietari care cuprinde 14 blocuri primaria impune sa se infiinteze in fiecare bloc cate o asociatie de proprietari. Cum este mai bine si legal?

Answer: Art. 5 din Legea 230/2007 2) În clădirile de locuinţe cu mai multe tronsoane sau scări se pot constitui asociaţii de proprietari pe fiecare tronson ori scară în parte numai în condiţiile în care nu există o proprietate comună aferentă tronsoanelor sau scărilor care nu poate fi delimitată. (3) Dacă este cazul, asociaţiile de proprietari înfiinţate pe scări sau tronsoane de clădire îşi reglementează între ele raporturile juridice cu privire la aspectele tehnice comune acestora, printr-o anexă la acordul de asociere.

Question: In ce conditii se poate utiliza de catre o persoana fizica sau juridica un spatiu comun din cadrul unei asociatii de proprietari?

Answer: Proprietatea comună poate fi utilizată de către terţi, persoane fizice sau juridice, de drept public ori de drept privat, numai cu acordul majorităţii proprietarilor membri ai asociaţiei şi al proprietarilor direct afectaţi de vecinătate, în baza unui contract de închiriere, de folosinţă sau de concesiune.

Question: In fata cui isi poate da demisia presedintele asociatiei de proprietari?

Answer: Preşedintele unei asociaţii de proprietari îşi poate da demisia în faţa adunării generale a proprietarilor sau o prezintă, în scris, în faţa comitetului executiv. În situaţia în care preşedintele îşi prezintă demisia în faţa comitetului executiv, membrii comitetului executiv au obligaţia să convoace o adunare generală extraordinară pentru alegerea noului preşedinte. Până atunci atribuțiile preşedintelui se preiau de către o persoana desemnată de comitetul executiv, prin decizie scrisă, din rândul membrilor săi cu titlul de preşedinte interimar.

Question: In proprietatea cui este conducta de gaze montata intr-un bloc pentru alimentarea cu gaze a unei centrale termice de apartament si ce pot face ceilalti proprietari care doresc sa se conecteze in viitor la aceasta conducta?

Answer: A proprietarului care a investit in montarea centralei de apartament, ceilalti proprietari contribuind proportional cu cota –parte din valoarea conductei respective.

Question: Membrii comitetului executiv alesi azi impreuna cu administratorul nou angajat raspund fata de gestiunea fostului comitet executiv impreuna cu fostul administrator?

Answer: Nu. Fiecare este direct raspunzator pentru activitatea prestata.

Question: Modificarile constructive fata de proiectul initial al cladirii, in apartamente sau pe spatiile comune, se pot face fara autorizatie?

Answer: Modificările constructive şi utilizarea în alte scopuri a unor părţi sau elemente de construcţie ale clădirii, cum ar fi: ancorarea de reclame pe pereţi, suspendarea de stâlpi, pereţi, scări interioare şi altele asemenea, se vor putea face numai pe baza deciziei comitetului executiv, cu acordul proprietarilor direct afectaţi şi, după caz, pe baza unui proiect tehnic întocmit de instituţii de specialitate, verificat de un expert autorizat, precum şi cu autorizaţia pentru executarea de lucrări, eliberate în condiţiile legii.

Question: Pentru schimbarea destinatiei apartamentului din locuinta in spatiu cu alta destinatie decat aceea de locuinta ce se poate face atunci cand unul dintre proprietarii din vecinatate (stanga, dreapta, sus, jos) nu doreste sa isi dea acordul de principiu?

Answer: Pentru schimbarea destinației apartamentului în spațiu cu altă destinație decât aceea de locuință este necesar acordul proprietarilor din vecinătate (sus, jos, stânga, dreapta) în scopul prevenirii desfășurării unor activități economice care pot deranja sau perturba linistea acestor proprietari. Acordul, care este un acord de principiu,se dă cu respectarea acestor condiții. Refuzul unuia dintre proprietari de a-și da acordul trebuie să fie motivat altfel proprietarul respectiv prin refuzul său nemotivat afectează proprietarul care acționează legal conform drepturilor sale.

Question: Pentru un apartament în care nu locuieşte nimeni şi din când în când o persoană trece pe acolo să vadă dacă totul este în regulă fără să stea nici măcar o zi este legal să se plătească cheltuieli pentru 1 persoană?

Answer: Pentru una sau mai multe persoane care nu locuiesc, temporar (zile sau luni) în clădire, la adresa de domiciliu, pe baza de cerere scrisă către preşedintele asociaţiei de proprietari sau, datorită schimbării adresei de domiciliu, prin radiere din Cartea de Imobil, ca locuitori, proprietarul apartamentului este scutit de la plata cheltuielilor pe persoană cu privire la: apa rece, apa caldă și gazele naturale (dacă nu există contorizare individuală), energia electrică (iluminat casa scării, funcţionare lift), evacuarea gunoiului menajer, salariul/renumeraţia personalului angajat pentru îngrijirea clădirii şi evacuarea gunoiului menajer. Aceste cheltuieli reprezintă cheltuieli pe persoană care se aplică proprietarului numai pentru numărul de persoane care locuiesc sau desfăşoară activități în apartament. Atât timp cât nu există un document (cel puțin o constatare, verificată şi o decizie a comitetului executiv) prin care să se poată justifica prezența unei persoane în mod frecvent în apartamentul cunoscut ca fiind nelocuit nu se poate introduce la plată nici o sumă cu titlul de cheltuieli pe persoană.

Question: Prin ce documente este definita o asociatie de proprietari?

Answer: Asociatia de proprietari este definita prin actul de infiintare ( hotarare judecatoreasca si cod de identificare fiscala .)

Question: Proprietarii spatiilor comerciale de la parter au obligatii faţă de asociatia de proprietari?

Answer: Într-o asociaţie de proprietari toate regulile şi prevederile legale care se aplică proprietarilor de apartamente se aplică şi proprietarilor spaţiilor cu altă destinaţie decât aceea de locuinţă, de la parter sau de la orice alt nivel, indiferent de statutul acestora, privaţi sau de stat, persoană fizică sau juridică. În plus listele de plată lunare trebuie să îi cuprindă și pe proprietarii spațiilor cu altă destinație decât aceea de locuință de la parter.

Question: Se poate restitui diferenta de fond de rulment in cazul in care prin montarea unei centrale termice de apartament cheltuielile unui proprietar fata de asociatia de proprietari au scazut si cum se poate proceda?

Answer: Întrucât în această situație cheltuielile proprietarilor în cadrul asociației de proprietari scad prin schimbarea sursei de încălzire şi de preparare a apei calde a apartamentelor respective, conducerea asociației de proprietari, la cererea scrisă a proprietarilor, are obligaţia restituirii diferenței de fond de rulment care aparţine acestora şi care nu poate fi folosită fără acordul lor în interesul altor proprietari (restanţieri) sau chiar în interesul asociației de proprietari care de fapt, în mare parte, satisface din neştiinţă interesul unor reguli pentru că practic acolo ajung majoritatea banilor proprietarilor. Conducerea asociației trebuie să înțeleagă că actualizarea fondului de rulment la nivelul necesar proprietarului se poate face atât prin mărirea sumei cât şi prin micşorarea ei. Restituirea de către administrator/casier se face în numerar în baza cererii proprietarului, aprobată de preşedinte printr-o dispoziţie de plată tip.

Question: Se pot aplica penalizari daca nu este infiintata asociatia de proprietari si formal exista cea veche "de locatari"?

Answer: Nu există reglementare legală pentru un sistem propriu de penalizări în vederea constrângerii debitorilor să-şi exercite obligaţia de plată a cotelor de contribuţie la cheltuielile de întreţinere în termenul prevăzut de legislaţia în vigoare pentru asociaţiile de locatari.

Question: Spatiul verde, gradina din jurul blocului este in proprietatea asociatiei de proprietari? In sarcina cui este acest spatiu?

Answer: Spatiul verde, gradina din jurul blocului nu este in proprietatea asociatiei de proprietari ci a autoritatii publice locale, in speta primaria . Asociatia de proprietari prin personalul angajat nu are nici o obligatie cu privire la intretinerea si administrarea spatiului verde, a gradinii respective. In mod normal daca primaria nu isi face treaba adica nu isi respecta atributiile pentru care sunt platiti de cetateni, si pentru aceasta situatie, ar trebui sa fie amendati de catre asociatia de proprietari.

Question: Un proprietar se poate inscrie ulterior in asociatia de proprietari?

Answer: Înscrierea ulterioară în asociaţia de proprietari a proprietarilor care nu au fost prezenţi la adunarea generală de constituire se face la cererea scrisă a acestora, fără alte formalităţi.

Question: Într-o asociaţie de proprietari cu mai multe scări se poate face repartizarea unora dintre cheltuieli în special cele cu privire la reparaţii numai proprietarilor de la scara unde s-a făcut reparaţia?

Answer: Da, în situaţia în care numai proprietarii din scara unde s-a efectuat reparaţia sunt beneficiarii direcţi ai lucrării de reparaţie. Cazul ideal este cel in care se precizeaza in contract/factura faptul ca lucrarea a fost efectuata pentru scara respectiva.


Question: Aveți referințe scrise de către clienți?

Answer: Avem o pagină dedicată clienților noștri, pe site, cu zeci de referințe scrise de mai mulți clienți fericiți alături câinii lor.

Question: Aveți un contract?

Answer: Nu. Dar înainte de a vă cumpăra câinele, trebuie să citiți Termenii și condițiile noastre și Garanția de Sănătate.

Question: Care este dieta recomandată pentru câine?

Answer: Recomandăm la început să vă hrăniți cățelușul cu aceeași hrană pe care a oferit-o crescătorul. Puteți încerca treptat o altă marcă de produse alimentare care este disponibilă în locația dvs. Întotdeauna recomandăm branduri super premium sau holistice (fără cereale) uscate. Opțiunile bune sunt, pentru a menționa doar câteva: Royal Canin, Hills, Purina. Vă recomandăm să hraniți cățelul de 4-5 ori pe zi până la 3 luni, apoi de 3 ori pe zi până la 6 luni. De atunci puteți hrăni cățelul de două ori pe zi și, în funcție de alegerea dvs., hrăniți câinele de 1 sau 2 ori pe zi, de la 1 an.

Question: Cum se poate realiza plata?

Answer:
Plata avansului se poate realiza prin card de credit (Visa, MasterCard) sau transfer bancar.
Plata integrală se poate realiza prin card de credit (Visa, MasterCard), transfer bancar sau cash la livrare (în anumite orașe).

Question: Când plătesc câinele?

Answer:
Nu trebuie să plătiți suma totală de la început. Plățile pot fi făcute la dispoziția dumneavoastră atâta timp cât ...
- Suma minimă pentru a-ți rezerva cățelul este de 250 lei.
- Diferența de pret poate fi plătită integral înainte de livrare (cu cardul sau prin transfer bancar) sau, șoferului, dacă acest lucru este posibil în orașul dumneavoastră.
Mai multe detalii despre modalitățile de plată disponibile.

Question: Cât durează până când primesc cățelul?

Answer: Livrăm puii noștri cât mai curând posibil, dar niciodată înainte de vârsta de 6 săptămâni, lucru care variază de la o rasă la alta. Este în interesul nostru să vi-l aducem pe micuț cât mai repede posibil însă nu și în interesul cățelului sau al dvs, deoarece această schimbare importantă realizată la o vârstă prea fragedă vă poate îngreuna mult întreținerea puiuțului sau îi va pune chiar viața în pericol. Timpul până la livrare afișat pe pagina rasei comandate poate fi puternic influențat de preferințele dumneavoastră de sex și culoare, motiv pentru care vă vom transmite informații actualizate pe parcursul derulării procesului de selecție.

Question: Cățeii sunt sănătoși?

Answer: Sănătatea cățeilor noștri este prioritatea noastră de top! Inspectăm personal cățelușii la locația crescătorilor, din momentul rezervării până în momentul cumpărării, pentru a ne asigura că sunt sănătoși, fericiți și bine îngrijiți. Odată ce alegeți cățelușul nostru, ne vom asigura că este vaccinat corespunzător și imediat înainte de plecare, cățelușul dvs. va avea un control la medicul veterinar.

Question: Cățeii sunt vaccinați?

Answer: Toți cățelușii noștri primesc vaccinurile și deparazitările interne necesare în conformitate cu vârsta lor, fiind realizate de către crescător sau veterinar.

Question: Cățelul va avea un act Pedigree?

Answer: Din păcate în România este un demers realizat tot mai rar de către crescători, întrucât presupune declararea montei după fătare și asumarea altor taxe, chiar dacă dețin o linie de reproducție calitativă, cu pedigree. Din experiența anterioară am remarcat că persoanele care realizează aceste demersuri, majorează prețul cu 70-100% în funcție de rasă. Dacă doriți ca puiul dumneavoastră să dețină un act de Pedigree, vă rugăm să ne solicitați acest lucru din momentul transmiterii comenzii.

Question: Cățelul va avea un pașaport?

Answer: În UE este necesar un pașaport pentru animale de companie. Postiturile originale de vaccinare vor fi în carnetul de sănătate, motiv pentru care pașaportul pentru animale de companie nu va conține aceste autocolante. Cățelul dumneavoastră va avea un pașaport doar în cazul în care ați ales livrarea într-o altă țară decât România.

Question: Cățelul va avea urechile sau coada cupate?

Answer: Nu realizăm și nici nu încurajăm realizarea acestor practici de cupare a urechilor sau cozii câinelui.

Question: Cățelul va fi deparazitat extern?

Answer: Deparazitarea externă a puiuților se poate realiza numai după ce aceștia depășesc greutatea de 1 kg astfel încât soluția administrată să nu devină toxică, motiv pentru care nu realizăm această procedura cățelușilor. Recomandăm realizarea unei deparazitări externe manual odată cu prima îmbăiere sau consultarea unui medic veterinar pentru administrarea soluției și cantității potrivite.

Question: Cățelul va fi deparazitat intern?

Answer: Deparazitarea internă se realizează cu regularitate în primele luni de viață ale cățeilor și mai ales înainte de realizarea fiecărui vaccin, cu scopul eliminării viermișorilor intestinali și a altor bacterii precum Giardia. Pastila pe care ați primit-o în plicul cu actele este o deparazitare internă (o tabletă se administrează pentru un cățel de 10 kg). Recomandăm deparazitarea internă 3 zile consecutiv după primire. În acest sens vă rugăm să secționați pastila în concordanță cu greutatea puiuțului (dacă acesta are 2 kg, atunci pastila se va împărți în 5 bucăți egale) și să îi administrați 3 bucăți, câte una pe zi. Pastila i-o puteți pune direct pe limbă, cât mai în spate pentru a o înghiți, sau printre bobițele de mâncat.

Question: Cățelul va fi dresat?

Answer:
Suntem bucuroși să vedem că te gândești la dresaj, deoarece este foarte important. Puii nu sunt dresați în general înainte de plecare, este la latitudinea crescătorului ce educație alege sa ofere cățelului.
Cu toate acestea, dacă doriți o instruire specifică, aceasta poate fi realizată după vârsta de 4-5 luni.
Toți cățelușii au nevoie de pregătire adecvată oferită de proprietar după sosire. Dacă nu doriți să angajați un dresor, există mai multe resurse care pot fi găsite pe internet pentru a vă ajuta.

Question: Cățelul va fi microcipat?

Answer: Desigur, realizăm microciparea tuturor puiuților în cazul în care acest demers nu a fost realizat de către crescător, iar codul microcipului va fi întotdeauna lipit în carnetul său de sănătate. Înregistrarea în RECS va fi realizată imediat ce ne transmiteți o copie a actului de identitate.

Question: Cățelul va fi transportat la adresă?

Answer: Cățelul va fi transportat până în orașul clientului, în cazul în care acest lucru este posibil. Dacă domiciliul clientului se află într-un oraș unde nu se poate realiza transportul, acest lucru va fi transmis anticipat, pentru a găsi soluții de a intra în posesia cățelului. Realizarea transportului până la adresa clientului nu este posibilă în acest moment.

Question: Cățelușele sunt sterilizate?

Answer: Nu realizăm acest demers și niciuna dintre cățelușele noastre nu este sterilizată. Sterilizarea se poate realiza după vârsta de 7-8 luni atât la femele cât și la masculi.

Question: De ce acte va fi insotit cainele?

Answer: BucuriaCasei va transmite pe email factura fiscala pentru suma achitata pe site, garantia medicala si recomandarile de alimentatie si ingrijire de la medicul veterinar. Catelul va fi insotit de carnetul sau de sanatate de la crescator.

Question: De ce mediu are nevoie câinele?

Answer: Acest lucru depinde de câțiva factori, cum ar fi rasa câinelui, circumstanțele în care locuiți. Ceea ce este cu adevărat important este să aibă spațiu suficient, să aibă propriul său colț, unde nimeni nu ar trebui să intre, unde se poate simți în siguranță și singur. Asigurați-vă însă că nu îi sunt accesibile anumite obiecte periculoase, cum ar fi cablurile electrice. Având o mulțime de jucării pentru câini este de asemenea o idee bună.

Question: La ce vârstă pot castra cățelul?

Answer: Castrarea cățelului poate fi realizată după vârsta de minim 6 luni, atât în cazul masculilor cât și al femelelor.

Question: Oferiți discount?

Answer: Da, oferim. Suntem privilegiați să avem mulți clienți care se întorc și suntem bucuroși să răsplătim încrederea pe care o au față de noi. Prin urmare, oferim o reducere de 100 lei pentru cel de-al doilea câine cumpărat și 200 lei pentru al treilea.

Question: Oferiți garanție de sănătate?

Answer: Da, oferim o garanție de sănătate, care este inclusă în prețul câinelui. Atât de încrezători suntem că, câinii noștri provin dintr-un fundal solid din punct de vedere genetic.

Question: Pot renunța la comandă?

Answer:
Deși prin definiție scopul achitării unui avans este tocmai de a garanta cumpărarea produsului respectiv, acceptăm renunțarea la comanda dvs. în următoarele condiții.

 	Returnăm avansul dacă:
- renunțați la comandă în primele 14 zile de la transmitere iar cățelul dvs. nu a fost preluat sau achitat deja la cuib;

 	Nu returnăm avansul dacă:
- renunțați la comandă după primele 14 zile de la transmitere;
- renunțați la comandă după ce ați fost anunțat că puiul a fost achitat la cuib;
- renunțați la comandă după ce cățelul a fost preluat din cuib.

Question: Transportul este inclus în prețul câinelui?

Answer: Prețul câinelui nu include transportul însă acesta va fi afișat separat în momentul transmiterii comenzii.

Question: Trebuie să fiu specialist să pot cumpăra un câine?

Answer: Nu, nu credem că ar trebui să calificăm pe cineva atunci când cumpără pui de la noi! Unul dintre clienții noștri a spus bine: "Sunt câini extraordinari, dar nu avem nevoie de cineva care să ne califice dacă merităm sau nu dreptul de a cumpăra unul dintre puii lor". Intenția noastră este să găsim un cămin iubitor pentru fiecare dintre puiuții noștri. Cu toate acestea, cu siguranță ne rezervăm dreptul de a nu vinde dacă credem că este în interesul câinelui.

Question: Unde sunteți localizați?

Answer: Sediul central este situat în frumosul oraș Brașov, România. De aici vă vom servi, însă crescătorii noștri pot veni din diverse locații din întreaga țară.

Question: Îmi puteți spune unde este crescătorul?

Answer: Din nefericire nu. Politica noastră este să vizităm personal fiecare crescător cu care lucrăm pentru a vă asigura că puii sunt sănătoși, calitativi și au fost crescuți în condiții bune.


Question: Am gresit datele de facturare. Se poate refactura comanda?

Answer: In cazul in care comanda este finalizata, modificarea datelor de facturare presupune stornarea facturii initiale si emiterea unei noi facturi. Refacturarea se poate face doar in cadrul aceleiasi luni contabile si doar pentru facturile ce depasesc valoarea de 500 RON. Pentru a solicita o refacturare, completeaza formularul disponibil, aici, atat cu datele comenzii ce trebuie refacute, cat si cu noile date de facturare

Question: Am pierdut certificatul de garantie. Ce pot face?

Answer: In cazul in care ai pierdut certificatul de garantie si nu exista unul in contul tau de client, te rugam sa ne semnalezi acest aspect completand formularul disponibil in sectiunea Reclamatii & Sesizari .

Question: Am primit alt produs decat cel comandat. Ce trebuie sa fac?

Answer: Daca ai primit alt produs decat cel comandat, te rugam sa ne contactezi prin intermediul formularului disponibil aici, completand atat datele comenzii cat si denumirea produsului livrat.

Question: Am primit coletul incomplet, imi lipsesc anumite accesorii. Cum procedez?

Answer: Daca ai constatat ca iti lipsesc anumite accesorii din colet, iti recomandam sa ne aduci situatia la cunostinta in maxim 48 de ore de la receptionarea coletului prin completarea  formularului de Contact si Sesizari. Orice sesizare ulterioara nu va putea fi solutionata pozitiv.

Question: Am primit un cupon de reducere si nu stiu cum sa il folosesc. Ce trebuie sa fac?

Answer: Dupa ce ai adaugat produsul dorit in cos vei fi redirectionat catre pagina cosului de cumparaturi. Aici in sectiunea 'Coduri pentru discount' introdu codul apoi apasa butonul 'Foloseste cupon'. Daca ai incercat sa folosesti un cod valid si nu ai reusit te rugam sa ne contactezi la contact@swisstime.ro.

Question: Am primit un produs defect de nou, ce trebuie sa fac?

Answer: Contacteaza-ne prin e-mail sau completand formularul disponibil in sectiunea Formular returnare produs, si in functie de situatie iti vom indica solutia oportuna.

Question: Cand se livreaza comanda mea?

Answer: Pentru produsele aflate in stoc, imediat ce predam curierului comanda ta vei primi un email cu subiectul 'Expediere comanda #' care va contine un numar de urmarire al coletului AWB cu ajutorul caruia poti verifica online statusul comenzii tale pe siteul curierului prin click aici pentru Urgent Cargus  sau aici pentru FanCourier. Comanda ta va fi livrata prin curier in aproximativ 24-48 de ore. In general daca comanda este plasata pana in ora 16:00 (Luni-Vineri) se va preda curierului in aceeasi zi urmand sa o primesti urmatoarea zi (exceptie Sambata, Duminica si zilele de sarbatori legale). Pentru mai multe detalii despre locatia expeditiei sau modificari la adresa de livrare poti contacta curierul cu care a fost trimisa expeditia si prin telefon la: 021 9282 pentru UrgentCargus sau 021 9336 pentru FanCourier

Question: Care este avantajul unei comenzi online?

Answer: Plasarea comenzii online prezinta o serie de avantaje:a) Comenzile poate fi inregistrate la orice ora, fiind preluate in ordinea inregistrarii lor; b) Rezervarea produselor se face automat la inregistrarea comenzii, daca acestea au statusul 'In stoc';c) Poti verifica direct din contul tau swisstime.ro traseul comenzii de la inregistrarea ei pana la livrare.

Question: Cum pot anula sau modifica o comanda activa?

Answer: O comanda activa care nu a fost expediata poate fi anulata sau modificata prin SMS la numarul: 0752 177 616  sau prin email la contact@swisstime.ro dar doar inainte ca aceasta sa fie expediata si predata curierului. Dupa expediere comanda nu mai poate fi anulata deoarce produsele se afla in posesia curierului. Refuzarea ulterioara a comenzii atrage imposibilitatea plasarii de noi comenzi cu plata la primirea coletului in sistem ramburs.

Question: Cum pot schimba parola contului meu?

Answer: Pentru a schimba parola contului apasa aici. Introdu adresa ta de Email apoi apasa butonul 'Trimite mesaj'. Vei primi un email cu un link pentru setarea unei noi parole. Acceseaza acest link pentru a putea seta o noua parola. Introdu si confirma noua parola aleasa de tine apoi apasa butonul 'Seteaza o noua parola'. Alternativ parola se poate schimba si din contul de client. Acceseaza rubrica “INFORMATII CONT” din meniu apoi bifeaza optiunea 'Schimba parola', introdu 'Parola actuala', introdu si confirma noua parola aleasa de tine apoi apasa butonul 'Salveaza'.  Accesul in contul de client se poate face si fara parola folosind butonul 'Facebook' sau 'Google'.

Question: Cum pot trimite produsul in service?

Answer: Completezi si ne trimiti Formularul Reparatie produs si in maximum 48 de ore lucratoare un operator iti va transmite pe adresa de email folosita in comanda toate detaliile legate de cererea ta. Poti vizualiza informatiile si direct prin  click aici. Acceseaza apoi 'Vezi' in dreptul cererii de service din lista.  Pentru a completa cererea de service trebuie sa fii logat in cont. Pentru logare foloseste emailul din comanda si parola primita dupa plasarea comenzii sau solicita resetarea parolei. Alternativ pentru logarea in cont poti folosi si butonul Facebook sau Google fara sa fie nevoie de o parola.

Question: Cum verific daca produsul este eligibil pentru retur?

Answer: Un produs este eligibil pentru retur daca este in aceeasi stare in care a fost livrat (nu prezinta: zgarieturi, deteriorari, accesorii lipsa, ambalaj incomplet, socuri electrice) si nu face parte din exceptiile mentionate aici.

Question: In cat timp este reparat un produs defect?

Answer: Termenul maxim de remediere in service a unui produs ce intra sub incidenta Legii 449/2003, actualizata, este de 15 zile calendaristice de la receptia produsului in unitatea service.

Question: In cat timp primesc banii inapoi in urma returului efectuat?

Answer: Banii se pot returna in termen de maxim 14 zile de la primirea produsului de catre swisstime.ro, in contul indicat la completarea formularului 14 zile drept de retur. Daca plata a fost efectuata cu card bancar online, restituirea se va efectua in contul respectiv.

Question: Nu am acces la emailul folosit in comanda. Cum procedez?

Answer: Daca ti-ai schimbat adresa de email si nu mai ai acces la vechiul email si nu stii nici parola ne poti contacta la adresa contact @swisstime.ro explicand situatia. Noi vom schimba email-ul cu cel actual si te vei putea autentifica folosind noul email. Ne poti contacta si prin click aici, completand in formular noul email si detaliile cu comanda initiala. Daca stii parola de autentificare te poti loga in cont folosind vechiul email si parola apoi acceseaza rubrica “INFORMATII CONT” din meniu, introdu noul 'Email' si 'Parola actuala', apoi apasa butonul 'Salveaza'. Daca vechiul tau email este asociat unui cont Facebook sau Google pe care inca il mai folosesti te poti loga in cont  folosind butonul Facebook sau Google fara sa fie nevoie de o parola. Din cont poti schimba emailul urmand instructiunile de mai sus.

Question: Nu am cont de client. Cum procedez?

Answer: La prima comanda pe site ti se va crea automat un cont de client. Vei primi detaliile de logare respectiv parola imediat dupa plasarea comenzii. Ca sa te loghezi in cont trebuie sa folosesti email-ul din comanda si parola primita. Poti schimba oricand aceasta parola cu una aleasa de tine urmand instructiunile de aici. Alternativ pentru logarea in cont poti folosi si butoanele Facebook sau Google fara sa fie nevoie de o parola. Daca nu mai ai acces la email si nu stii nici parola ne poti contacta prin click aici si iti vom actualiza email-ul. Daca ai plasat comanda telefonic si nu ai un email in comanda ne poti contacta oricand prin click aici. si iti vom oferi datele de logare

Question: Nu am primit certificatul de garantie, cum procedez?

Answer: Autentifica-te in cont. Acceseaza rubrica “Garantiile mele” din meniu si in dreptul comenzii pentru care doresti garantia. Apasa pe 'Descarca garantie' si salveaza documentul. In cazul in care nu exista un certificat de garantie in contul tau si nu ai gasit unul nici in colet, te rugam sa ne semnalezi acest aspect completand formularul de reclamatii si sesizari in maxim 48h de la primirea coletului. Certificatul de garantie a fost trimis si pe adresa de email folosita in comanda dupa trimiterea produsului. Verifica daca adresa folosita este corecta si in caz ca ai folosit o adresa gresita scrie-ne un email la contact@swisstime.ro explicand situatia.

Question: Nu am primit factura. Ce fac?

Answer: Imediat dupa ce comanda ta a fost facturata poti descarca factura din contul tau de client. Intra in sectiunea COMENZILE MELE din cont, selecteaza comanda, descarca factura in format Pdf si salveaz-o sau printeaz-o. De asemenea, in momentul in care comanda ta este predata curierului iti vom trimite un email cu detaliile de livrare respectiv numarul de urmarire AWB al coletului.

Question: Nu am primit niciun email de confirmare. Ce trebuie sa fac?

Answer: In cazul in care dupa plasarea comenzii nu ai primit niciun email de confirmare cel mai probabil emailul a fost introdus gresit. In aceasta situatie scrie-ne un email la contact@swisstime.ro explicand situatia. In situatia in care emailul a fost introdus corect iti recomandam sa cauti in contul tau de email si in sectiunea SPAM. Pentru a te asigura ca primesti pe viitor emailurile noastre adauga adresa comenzi@swisstime.ro la lista ta de contacte. Este foarte important sa folosesti o adresa corecta de email pentru a putea avea acces la contul de client de unde poti descarca Factura si Garantia. Accesul in cont se face folosind Emailul si o Parola generata automat pe care o vei primi dupa plasarea comenzii. Alternativ fara folosirea unei parole te poti autentifica in cont folosind butonul 'Facebook' sau 'Google'.

Question: Nu sunt multumit de produs. Cum procedez pentru retur?

Answer: Verifica daca produsul pe care vrei sa il returnezi indeplineste conditiile de retur de aici apoi completeaza formularul de returnare produs de pe site cel tarziu in a 14-a zi calendaristica de la data ridicarii/primirii produsului. Produsul trebuie returnat in aceeasi stare in care a fost livrat, in ambalajul original. Pentru a putea completa si trimite formularul de returnare produs trebuie sa fii logat. Odata logat vei putea vedea lista de produse pe care le-ai cumparat si inca pot fi returnate conform termenului de retur. Din aceasta lista poti selecta direct produsul pe care vrei sa il returnezi. In plus, fiind logat, multe informatii vor fi preluate automat in formular si nu va mai trebui sa le completezi manual. Pentru logare foloseste emailul din comanda initiala si parola primita dupa plasarea comenzii. Poti reseta aceasta parola sau o poti schimba urmand instructiunile de aici. Alternativ pentru logarea in cont poti folosi si contul tau Facebook sau Google fara sa fie nevoie de o parola. Dupa completarea formularului poti verifica situatia returului si informarile ulterioare accesand sectiunea RETUR SI SERVICE din cont. Din lista de cereri de retur si service da click pe 'Vezi' in dreptul cererii pentru care doresti sa afli detaliile.

Question: Pot aduce personal produsul in service?

Answer: Nu, produsele se vor trimite doar prin curier la adresa indicata in raspunsul scris primit pe adresa de email din comanda dupa completarea formularului de reparatie produs. Adresa va fi afisata si dupa schimbarea statusului cererii de service in 'retur acceptat'. Poti vizualiza aceasta informatie prin click pe 'Vezi' in dreptul cererii de reparatie. Lista cererilor de retur si service este disponibila aici.

Question: Pot folosi banii proveniti in urma unui retur pentru o comanda noua?

Answer: Da, banii proveniti in urma unui retur pot fi folositi pentru achitarea altui produs, conditia este ca tu sa soliciti in scris acest lucru. In cazul in care comanda se inregistreaza online soldul nu se aplica automat, de aceea te rugam sa ne contactezi la contact@swisstime.ro pentru modificarea rambursului.

Question: Produsul primit prezinta un defect fizic. Cum procedez?

Answer: Daca produsul primit are un defect fizic (este lovit, zgariat, fisurat, ciobit, spart) iti recomandam sa refuzi livrarea. Daca totusi ai acceptat coletul, iti recomandam sa nu folosesti produsul si sa ne aduci situatia la cunostinta in maxim 48 de ore de la livrare, prin completarea formularului de Retur Orice sesizare ulterioara nu va putea fi solutionata pozitiv.

Question: Produsul s-a defectat. Cum procedez pentru a fi reparat in garantie?

Answer: Daca produsul se afla in perioada de garantie, il poti trimite in service dupa completarea formularului de reparatie produs si primirea unui raspuns. Produsul va putea fi trimis la adresa indicata in pagina cererii de service din cont odata cu schimbarea statusului cererii de reparatie in 'retur acceptat'.

Question: S-a facut plata returului dar nu am primit banii. Ce pot face?

Answer: In general raspunsul la aceasta intrebare este ca trebuie sa mai astepti cateva zile. Pentru comenzile platite online cu card bancar suma va fi returnata pe acelasi card utilizat la tranzactionare. Creditarea tranzactiei se face de catre noi din platforma procesatorului plationline.ro iar reglarea sumei pe cardul tau depinde exclusiv de banca emitenta a cardului de aceea pot aparea cateva zile intarziere intre momentul creditarii si momentul in care poti regasi tranzactia creditoare si disponibilul in contul tau. Pentru mai multe detalii poti contacta banca emitenta a cardului. Pentru platile prin ordin de plata(OP) in contul tau bancar termenul standard este de maxim 2 zile lucratoare(bancare) in care vei regasi suma creditoare in contul tau. Pentru mai multe informatii ne poti contacta oricand prin click aici.